google/wiki40b huggingface dataset:
Rumelihisarı

Rumelihisarı (juga dikenali sebagai Istana kota Rumelian dan Istana kota Roumeli Hissar) atau Istana kota Boğazkesen (literalnya bermaksud "Istana kota Pemotong-Selat") adalah sebuah kubu kota yang terletak di daerah Sarıyer di Istanbul, Turki, di sebuah bukit, selat Bosphorus di sebelah benua Eropah. Namanya juga digunakan bagi merujuk kuarter kediaman yang terdapat di sekelilingnya. Ia telah dibina oleh Sultan Uthmaniyyah, Mehmed II antara tahun 1451 hingga 1452, sebelumnya pasukan tentera beliau berjaya menakluk Constantinople. Terdapat tiga buah menara besar yang dinamakan bersempena dengan nama-nama wazir Mehmed II: Sadrazam Çandarlı Halil Pasha, yang membina sebuah menara besar bersebelahan pintu; Zağanos Pasha, yang membina menara selatan dan Sarıca Pasha, yang membina menara utara.

Kegunaan di masa lepas

Satu batalion seramai 400 orang tentera Janissari telah ditempatkan di kubu ini, dan sejumlah besar meriam telah diletakkan di dalam Menara Halil Pasha, sebuah menara utama di tebing. Selepas menyiapkan kubu ini, Mehmed mengenakan levi tol kepada kapal-kapal yang melalui selat ini yang berada dalam lingkungan tembakan meriam mereka. Sebuah kapal Venice mengabaikan isyarat untuk berhenti telah karam terkena sebuah tembakan meriam dan kesemua kelasi yang terselamat telah dipancung, kecuali kaptennya, yang mana telah disula dan dijadikan orang-orangan bagi memberi amaran kepada para pelayar lain di selat ini. Meriam-meriam ini kemudian digunakan sehingga separuh kedua kurun ke-19 untuk menyambut sultan apabila beliau menyeberangi laut.
Selepas kejatuhan Constantinople, kubu ini digunakan sebagai tempat pemeriksaan kastam. Rumelihisarı, yang mana digunakan untuk mengawal lalulintas kapal yang melalui selat, akhirnya hilang kepentingan strategiknya apabila kubu kedua dibina jauh di hadapan Bosphorus, di mana selat bertemu dengan Laut Hitam. Pada kurun ke-17, ia diguanakan sebagai penjara, untuk memenjarakan tahanan perang warga asing. Sebahagian Rumelihisarı musnah dalam satu gempa bumi pada tahun 1509, tetapi kemudian dibaiki. Pada tahun 1746, satu kebakaran memusnahkan kesemua bahagian berkayu di dua buah menara utama. Kubu ini kemudian dibaiki oleh Sultan Selim III (1761–1807). Bagaimanapun, sebuah kejiranan kediaman baharu telah dibina di dalam kubu selepas ini ditinggalkan pada kurun ke-19.

Kini

Pada tahun 1953, atas perintah Presiden Celal Bayar, penduduk di dalam kubu dipindahkan dan kerja-kerja ekstensif pemuliharaan mula dilakukan pada 16 Mei 1955, yang mana berlanjutan sehingga 29 Mei 1958. Sejak tahun 1960, Rumelihisarı telah dijadikan sebagai sebuah muzium dan panggung terbuka untuk pelbagai konsert perayaan dalam bulan-bulan semasa musim panas.
Jambatan Fatih Sultan Mehmet yang merentangi selat Bosporus terletak berdekatan dengan kubu ini di arah utara.
Rumelihisarı dibuka untuk orang awam pada setiap hari kecuali Rabu bermula pada jam 9:00 pagi sehingga 04:30 petang.
Kubu ini digunakan dalam pelbagai not matawang Turki antara tahun 1939-1986.
Masjid Qariah Ulu Sepri

Latar belakang

Masjid Qariah Ulu Sepri terletak di kedudukan Latitud 2 darjah, 33 minit, 23.9 saat Utara dan Longitud 102 darjah, 4 minit, 59.3 saat Timur. Arah kiblatnya adalah pada 292 darjah, 45minit, 5.8 saat.
Kertarahayu, Talaga

Poskod

Poskod yang digunakan di Kertarahayu adalah 45463. Terdapat buah desa di dalam daerah kecamatan Talaga.
Hikayat Abu Ishak

Keterangan fizikal MS 1

Salinan Hikayat Abu Ishak ini terdiri daripada 6 halaman dengan ukuran saiz 32 sm X 19 sm.

Pengarang/penyalin serta tarikh

Tidak terdapat maklumat mengenai pengarang/penyalin atau tarikh ia ditulis.

Ringkasan

Pada setiap halaman ia mengandungi purata 32 baris. Hikayat Abu Ishak ini ditulis pada kertas kajang bewarna putih dengan dakwat tulisan hitam. Ia memiliki tulisan yang terang dan mudah di baca. Pada setiap halaman, tulisan merangkumi ruang yang berukuran 27.5 sm X 14.5 sm.

Keadaan

Manuskrip Hikayat Abu Ishak dalam keadaan tidak memuaskan dengan bahagian halaman awalnya koyak. Secara keseluruhannya manuskrip ini tidak lengkap.
Adeje

Adeje merupakan sebuah kawasan perbandaran di Sepanyol di Santa Cruz de Tenerife, di komuniti autonomi Canary.
Sinarjaya, Mandalawangi

Poskod

Poskod yang digunakan di Sinarjaya adalah 42261. Terdapat 15 buah desa di dalam daerah kecamatan Mandalawangi.
Erden

Erden merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Bersekedudukan

Bersekedudukan adalah hidup bersama layaknya hubungan antara suami dan isteri di luar perkahwinan. Hubungan ini dilakukan dalam jangka waktu tidak tertentu sehingga ada kecocokan menuju pernikahan. Pacaran adalah istilah yang digunakan untuk menggambarkan hubungan mereka. Bersekedudukan sudah jelas merupakan perzinaan dalam konteks Islam.

Larangan undang-undang

Di sesetengah kawasan, orang yang bersekedudukan bermungkinan melanggar undang-undang dalam bidang kuasa. Di beberapa negara, seperti Arab Saudi, Pakistan, Afghanistan, Iran, Kuwait, Maldives, Maghribi, Oman, Mauritania, Emiriah Arab Bersatu, Sudan, Yaman, hubungan seks di luar perkahwinan adalah tidak sah.
Varennes-sur-Seine

Varennes-sur-Seine ialah sebuah komun yang terletak di komun Seine-et-Marne di utara-tengah Perancis.
Kelayakan Piala Dunia FIFA 2018 – CAF Pusingan Kedua

Kelayakan Piala Dunia FIFA 2018 – CAF Pusingan Kedua akan dimainkan dari 11 hingga 17 November 2015.

Format

Sebanyak 40 pasukan (di kedudukan 1-27 dan 13 pemenang pusingan pertama) bermain tempat sendiri-dan-tempat lawan dalam perlawanan timbal balas. 20 pemenang akan mara ke pusingan ketiga.
Identiti Terengganu

Bendera

Latar belakang berwarna putih membawa maksud D.Y.M.M (Duli Yang Maha Mulia) Sultan Terengganu. Ia melingkari tanah hitam yang bermaksud rakyat. Ini bermakna Sultan adalah memberi perlindungan kepada seluruh rakyat Baginda. Anak bulan dan bintang tanda Agama Islam, agama negeri

Jata

Bulan bintang menunjukkan negeri Islam. Mahkota menandakan pemerintahan Diraja. Pedang, Keris Panjang dan Cokmar pula merupakan Alat Kebesaran Negeri. Manakala di sebelah kanannya ialah al-Quran melambangkan Agama Islam, agama rasmi negeri. Buku Undang-undang di sebelah kiri pula menandakan keadilan dan Wali menandakan Alatan Istiadat Kebesaran.

Versi semasa - (Allah Selamat Sultan)

Allah daulatkan tuanku sultan

Terengganu Darul Iman

Allah peliharakan tuanku sultan

Sejahtera Sepanjang Zaman

Allah rahmatkan tuanku sultan

Memerintah rakyat aman
Kelayakan Piala Dunia FIFA 2014 – Pusingan Keempat CONCACAF

Dalam Kelayakan Piala Dunia FIFA 2014 Pusingan Keempat CONCACAF, Amerika Syarikat, Costa Rica dan Honduras menduduki tiga tempat teratas dan layak ke Piala Dunia 2014. Mexico yang menduduki tempat keempat mengalahkan New Zealand dalam play-off antara konfederasi untuk mendapat tempat dalam Piala Dunia. Mexico berhasil menduduki tempat keempat di depan Panama setelah Amerika Syarikat menjaringkan dua gol menentang Panama pada masa kecederaan dalam perlawanan terakhir kelayakan; setelah Panama yang pada waktu itu mendahului 2-1, menjangkakan mereka akan menduduki tempat keempat sekaligus menyingkirkan Mexico, yang telah layak ke lima Piala Dunia sebelum ini, namun akhirnya mereka tersingkir akibat dari 2 gol lewat pasukan Amerika Syarikat itu.

Format

Pusingan keempat menyaksikan tiga juara kumpulan dan tiga naib juara kumpulan dari pusingan ketiga bersaing dalam satu kumpulan enam pasukan. Peringkat ini dirujuk sebagai Hexagonal atau Hex, dan telah digunakan oleh CONCACAF untuk menentukan peserta pusingan akhir Piala Dunia sejak kejohanan kelayakan untuk Piala Dunia FIFA 1998.
Perlawanan telah dimainkan dari 6 Februari hingga 15 oktober 2013. Tiga pasukan teratas layak ke kejohanan pusingan akhir Piala Dunia di Brazil, dan pasukan tangga keempat mara ke play-off menentang New Zealand, pemenang kelayakan Oceania.
Alice's Adventures in Wonderland (filem 1972)

Pelakon

Filem ini turut disertai oleh beberapa orang pelakon terkenal, antaranya adalah Fiona Fullerton, Michael Jayston, Hywel Bennett
Palma del Río

Palma del Río merupakan sebuah kawasan perbandaran yang terletak di wilayah Córdoba, Andalusia, Sepanyol
Bekalan kuasa komputer

Unit bekalan kuasa komputer (PSU) atau Unit Bekalan Kuasa Bermodul (MPS) biasa direka untuk menukarkan bekalan kuasa arus ulang alik 100-120 V (Amerika Utara dan Jepun) atau 220-240 V (Eropah, Asia, dan Australia) dari bekalan sesalur menjadi kuasa arus terus voltan rendah yang boleh digunakan untuk komponen-komponen di dalam komputer.
Kebanyakan unit bekalan kuasa komputer dibina bagi mematuhi faktor bentuk ATX. Spesifikasi terkini bagi piwaian ATX standard adalah versi 2.2, dikeluarkan pada 2004. Ini membolehkan bekalan kuasa berlainan ditukar dengan komponen lain dalam komputer. Bekalan kuasa ATX juga direka bagi dihidupkan dan dimatikan dengan menggunakan isyarat dari papan induk (wayar PS-ON, yang boleh dilencong ke tanah bagi menghidupkan PSU dari luar komputer), dan memberikan sokongan bagi fungsi moden seperti mod bersedia yang terdapat pada kebanyakan komputer.

Penilaian kuasa

Bekalan kuasa komputer dinilai mengikut kuasa keluaran maksimum. Julat kuasa biasa adalah dari 300 W hingga 500 W (kurang dari 300 W untuk sistem faktor bentuk kecil (small form factor). Bekalan kuasa yang digunakan pemain dan penggemar pula boleh mencapai dari 500 W hingga 1000 W, dengan unit tertinggi sehingga 2 kW untuk pelayan dan komputer prestasi ekstrem dengan pemproses berganda, beberapa cakera keras dan kad grafik berbilang (ATI CrossFire atau NVIDIA SLI).
Kampung Tanjung Jering

Poskod

Poskod yang digunakan di Kampung Tanjung Jering, Bachok, Kelantan adalah 16050.
Saluran televisyen

Istilah saluran televisyen secara amnya bermaksud stesen televisyen atau yang seumpamanya dalam televisyen kabel/satelit. Selalunya, khususnya di luar AS dan dalam konteks TV kabel/satelit, istilah saluran TV dikelirukan dengan istilah rangkaian televisyen yang sebetulnya memaksudkan segugusan stesen TV yang bertaburan luas dan saling berkongsi gabungan atau pemiliknya serta sebahagian atau seluruh rancangan TV.
Istilah ini juga memaksudkan suatu kedudukan fizikal atau maya yang menyalurkan pengedaran saluran TV (dalam erti kata tadi). Contohnya di negara-negara luas di Amerika Utara, "saluran 2" merupakan jalur penyiaran 54 hingga 60 MHz, dengan frekuensi pembawa 55.25 MHz untuk video analog NTSC (VSB) dan 59.75 MHz untuk audio analog (FM).
Istilah ini lagi dikelirukan di tempat-tempat lain, contohnya di negara-negara kecil di Eropah dan Asia, di mana saluran terestrial biasanya dipetakan dari saluran fizikal ke kedudukan bernombor yang biasa dipakai (contohnya, RTM1 bukannya bersiaran melalui "saluran 1" tertentu, namun tetap ditala pada input "1" di kebanyakan set TV Malaysia).

Stesen televisyen

Stesen televisyen ialah sejenis stesen penyiaran yang menyiarkan kedua-dua audio dan video sekaligus ke penerima televisyen di suatu kawasan tertentu. Asalnya, stesen TV bersiaran dengan menghantar isyarat radio yang dikodkan khas ke udara, dipanggil televisyen terestrial. Sesebuah stesen televisyen lazimnya dikurniakan lesen oleh badan kerajaan untuk menggunakan sebahagian spektrum radio tertentu (iaitu saluran) untuk menyalurkan isyaratnya. Sesetengah stesen menggunakan penterjemah penyiaran LPTV untuk menancarkan atau menyiarkan semula isyaratnya ke kawasan lebih jauh. Stesen televisyen merupakan satu bentuk saluran televisyen, tetapi bukan semua saluran televisyen adalah stesen juga.

TV kabel/satelit

Oleh sebab sesetengah kawasan sukar menerima isyarat dari udara (khususnya di kawasan bergunung), maka diperkenalkannya kaedah pengedaran alternatif seperti TV satelit dan kabel. Saluran TV yang didirikan khusus untuk siaran kabel atau satelit ini mengaburkan perbezaan antara maksud stesen TV dan rangkaian TV.
Sergey Mikhalkov

Sergey Vladimirovich Mikhalkov (Bahasa Rusia: Сергей Владимирович Михалков)(13 Mac 1913 - 27 Ogos 2009) adalah penulis buku kanak-kanak di Rusia.

Biografi

Beliau dilahirkan di Moscow, Empayar Rusia pada 13 Mac 1913. Pada tahun 1942, Mikhalkov bekerja melukis atas perhatian Kesatuan Soviet. Pada tahun 1944, Sergei bekerja dengan Alexander Vasilyevich Alexandrov untuk menulis lirik lagu kebangsaan mereka. Ia tambah teruk apabila Alexander meninggal dunia pada 1946 kerana tuberkulosis. Sergei berkahwin dengan Natalia Petrovna Konchalovskaya sehingga kematian isterinya. Selepas kematian isterinya yang pertama, beliau berkahwin dengan Profesor Psykik Yulia Valeryevna Subbotina. Beliau tinggal di Moscow. Pada sambutan hari lahirnya yang ke-90 pada tahun 2003, Vladimir Putin telah melawat beliau. Beliau anak ke-1 dalam keluarga kerana paling awal. Mikhail Mikhalkov merupakan adik lelakinya, dan Nikita Mikhalkov bersama Andrei Konchalovsky merupakan kanak-kanak yang comel bersama Yulia. Sergei menulis lirik lagu Lagu kebangsaan Kesatuan Soviet pada tahun 1944 sehingga kejatuhan Kesatuan Soviet pada 1991. Sergei menulis lirik lagu kebangsaan Rusia pada Disember 2000. Beliau dikatakan dihantar ke Hospital Moscow, kerana sakit jantung. Selepas tidur, beliau didapati meninggal dunia pada usia 96 tahun. Beliau ditanam di Tanah Perkuburan Novodevichy, Moscow, Rusia.
Roiville

Roiville ialah sebuah komun di jabatan Orne di barat-laut Perancis.
Kampung Padang Tok Sura

Poskod

Poskod yang digunakan di Kampung Padang Tok Sura, Merbok, Kedah ialah 08400.
Nordstern

Nordstern (ms: "Bintang Utara"), atau disebut Neu Drontheim (Ms: "Trondheim Baharu") merupakan perancangan Nazi untuk mencipta kota metropolis Jerman yang baharu dalam wilayah pendudukan Jerman di Norway semasa Perang Dunia Kedua. Ia dirancang mempunyai populasi sekitar 250,000-300,000 penduduk. 
Tapak pembinaan bandar tersebut terletak 15–20 km (9.3–12.4 bt) barat daya bandar Trondheim, Norway. Trondheim Fjord memberi kepentingan strategik kepada ketenteraan Jerman, ia dirancang untuk memiliki pangkalan tentera dan tentera laut yang akan memberi Jerman kuasa mengawal perairan Atlantik Utara. Ia disokong kuat oleh Großadmiral Erich Raeder dan Karl Dönitz.
Adolf Hitler menyatakan bandar tersebut akan menjadi "Singapura Jerman" dan ia menjadi projek pembangunan kegemaran beliau.  Malahan, ketika perang, pelabuhan bandar tersebut telah pun menjadi pangkalan besar untuk kapal selam U-Boot Jerman, Dora I.
Projek ini terbengkalai setelah kekalahan Nazi dan beberapa asas konkrit masih kelihatan di pesisir Trondheim Fjord.
Winn's Common

Tumuli

Winn Common dikatakan telah diduduki oleh orang Briton purba. Beberapa anak bukit pengembumian Zaman Gangsa telah didatapi dalam kawasan ini, dan juga peninggalan Rom. Satu anak bukit kekal di Winn Common, Winn Common Tumulus.
Sewaktu Perang Dunia II suatu barisan belon baraj telah diletakkan di Winn Common untuk mencegahkan pesawat dari menyerang Royal Arsenal, Woolwich.
Di sebarang Kings Highway ada sebuah peringatan pada George Webb, guru besar Burrage Grove Boys School pada 1896. Terdahulunya sebuah air pancut minum, ia telah dipenuhi dalam dan muatannya dialihkan.
Sydney Brenner

Sydney Brenner merupakan seorang tokoh penerima Hadiah Nobel tahun 2003.
Mukim Machap, Johor

Pentadbiran

Mukim Machap merupakan salah sebuah mukim yang terdapat dalam negara Johor, dan juga merupakan satu dari mukim yang terletak dalam pentadbiran Daerah Kluang.
Kelayakan Piala Dunia FIFA 2022 (AFC)

Pusingan Ketiga

Pusingan ketiga akan terdiri daripada dua kumpulan enam pasukan. Dua pasukan teratas dalam setiap kumpulan akan ke Piala Dunia FIFA 2018. Kedua-dua kumpulan pasukan tangga ketiga, boleh terus ke pusingan keempat atau pusingan play-off antara konfederasi, bergantung kepada peruntukan tempat terakhir persekutuan di Piala Dunia FIFA.

Pusingan Keempat

Dua pasukan tempat ketiga dalam setiap kumpulan daripada pusingan ketiga akan bermain menentang satu sama lain tempat sendiri-dan-tempat lawan secara timbal balas untuk menentukan pasukan mana yang akan mara ke Kalah-mati antara konfederasi.

Play-off antara konfederasi

Format play-off antara konfederasi dijangka akan diumumkan pada masa akan datang. Perlawanan dijadualkan dimainkan pada Mac 2022.
Villoslada de Cameros

Villoslada de Cameros merupakan sebuah bandar dan kawasan perbandaran yang terletak di Sepanyol dalam wilayah La Rioja.
Bois-d'Ennebourg

Bois-d'Ennebourg ialah komun di jabatan Seine-Maritime dan di kawasan Haute-Normandie di utara Perancis.
Kampung Dato Bentara Luar

Poskod

Poskod yang digunakan di Kampung Dato Bentara Luar, Muar, Johor ialah 84000.
Signal (EP)

Latar belakang

Pada 18 April, JYP Entertainment mengesahkan kemunculan kembali Twice pada bulan Mei dengan tarikh yang belum ditentukan. Sembilan hari kemudian, ia telah dilaporkan bahawa kumpulan ini telah menghabiskan penggambaran video muzik untuk lagu utama yang diterbitkan oleh Park Jin-young.
Pada 1 Mei, Twice berkongsikan sebuah gambar tesar melalui saluran SNS rasmi mereka dan mengesahkan album mini Signal akan dikeluarkan pada 15 Mei. Mereka juga mengeluarkan jadual promosi untuk album ini termasuk konsert 2 hari pada 17-18 Jun yang berlangsung di Stadium Tertutup Jamsil. Pada hari berikutnya, ia telah didedahkan bahawa album mini ini mempunyai tiga versi bersama sembilan kulit album secara rawak.
Gambar teaser individu ahli dikeluarkan untuk beberapa hari berikutnya. Ia kemudiannya disusuli dengan beberapa siri video teaser menampilkan sembilan ahli, sebuah video pengenalan dan sebuah video spoiler. Teaser video muzik pertama untuk "Signal" dikeluarkan pada 13 Mei. Album bersama video muzik lagu utama secara rasminya dikeluarkan pada 15 Mei. Ia juga dikeluarkan secara muat turun digital di pelbagai laman muzik.

Promosi

JYP Entertainment menafikan laporan tentang rancangan kumpulan ini untuk mempromosi album mini ini hanya selama dua minggu oleh kerana kemunculan pertama Jepun mereka pada bulan Jun. Ketua Twice, Jihyo, yang berehat daripada aktiviti kerana kecederaan lutut menyertai semula kumpulan ini untuk promosi.
Tidak seperti kemunculan kembali mereka yang terdahulu, Twice mempromosi secara aktif dalam rancangan varieti. Mereka menjalani penggambaran rancangan varieti pertama untuk album mini ini pada 26 April 2017 sebagai tetamu I Can See Your Voice. Pada 3, 4 dan 9 Mei, Twice merekodkan episod untuk Weekly Idol, Knowing Bros dan Top 3 Chef King.
Twice mengadakan acara media di Dewan Blue Square Samsung Card, Hannam-dong, Seoul sebelum pengeluaran album mini ini. Mereka juga mengadakan persembahan pertunjukan dua jam selepas pengeluaran album dimana mereka membuat persembahan lagu "Signal" dan lagu-lagu lain daripada album terdahulu seperti "Like Ooh-Ahh" dan "Cheer Up". 
Kumpulan ini mengadakan persembahan pentas kemunculan kembali dalam siaran 18 Mei M Countdown disusuli dengan persembahan dalam siaran 19, 20 dan 21 Mei Music Bank Pembukaan Perasmian Piala Dunia FIFA B-20 di Jeonju, Show! Music Core dan Inkigayo. Twice menamatkan promosi mereka dalam program muzik semasa siaran 4 Jun Inkigayo.
Cibatu, Cikarang Selatan

Poskod

Poskod yang digunakan di Cibatu adalah 17530. Terdapat buah desa di dalam daerah kecamatan Cikarang Selatan.
Girikencana

Poskod

Poskod yang digunakan di Girikencana adalah 46185. Terdapat buah desa di dalam daerah kecamatan Parungponteng.
Kampung Belau

Poskod

Poskod yang digunakan di Kampung Belau, Merbok, Kedah ialah 08400.
Rod Roddy

Robert Ray "Rod" Roddy (1937 – 2003) adalah pelakon Amerika Syarikat.
Sekolah Kebangsaan Kuala Kahaba

Sejarah

Pada 2008 sekolah ini mendapat kelulusan bagi pembinaan sistem solar hibrid Fasa 1 daripada kerajaan pusat dengan pembiayaan sebanyak RM228,507.00.
Kampung Sungai Seligi

Poskod

Poskod yang digunakan di Kampung Sungai Seligi, Pasir Puteh, Kelantan adalah 16800.
Scott Evans

Scott Evans (lahir 26 September 1987) merupakan pemain badminton lelaki dari Ireland. Dia bermain dalam acara perseorangan dan beregu lelaki.
Filem Vibes

Ringkasan

Seorang psikik diupah untuk mencari sebuah kuil yang hilang ...
La Milesse

La Milesse merupakan sebuah komun di jabatan Pays-de-la-Loire di barat-laut Perancis.
Lebah Keran

Lebah Keran atau juga dikenali sebagai lebah Neron atau lebah Apit-apit, merupakan sejenis serangga dalam keluarga lebah. Nama saintifik Apis cerana. 
Lebah keran merupakan spesis lebah madu yang berasal dari Asia dan banyak terdapat di Malaysia. Lebah ini senang dipelihara kerana suka tinggal menetap di satu-satu tempat dan membuat sarangnya di tempat-tempat yang rendah.

Masyarakat lebah

Masyarakat lebah terbahagi kepada beberapa kasta:

Pekerja

Lebah pekerja memiliki saiz badan kecil. Bilangan dalam sarang boleh melebihi 10,000 ekor (20K-200K). Jangka hayat 20-40 hari atau sehingga menggunakan sengatnya (140 hari semasa musim sejuk). Bekerja hingga akhir hayat, jantinanya adalah betina mandul. Tugas pekerja ialah membina kom, menjaga sarang, larva, jantan yang muda dan ratu. Ia juga membersihkan sarang, mengumpul madu, debunga dan propolis memberi bantuan perwapan nektar, menutup sel (madu dan pupa), mengeluarkan telur jantan dan memindahkan larva untuk menjadikan ratu yang baru.

Lebah jantan

Lebah jantan bersaiz sederhana. Terdapat sehingga 200 ekor / tiada langsung dalam sarang. Jangkahayat boleh capai sehingga 60 hari atau sehingga mengawan. Berfungsi mengawan sahaja (dengan ratu dara/muda).

Lebah ratu

Lebah ratu bersaiz besar. Hanya satu dalam sarang. Jangkahayat: ekonomik - 2 tahun, maksima - 8 tahun; bergantung kepada sperma yang diperolehi. Jantina: betina / bisexual (parthenogenesis). Tugas Ratu adalah mengawan dengan lebah jantan - di udara 'mating flight' (temuan tahun 17771 oleh Janscha); 5-20 minit di sebelah petang. Menghapuskan 'adik' atau 'ibu', mengeluarkan telur (3 hari selepas mengawan) dan mengeluarkan hormon 9-hydroxydecenoic acid (HDA). Daripada 90 juta sperma yang dikeluarkan (deposited) oleh beberapa ekor dron, hanya 7 juta yang akan disimpan di dalam spermatheca (ratu). Hormon 9-HDA ialah hormon yang mengawal koloni. Ketiadaan hormon dalam haif akan merangsang kepada pekerja bertelur, pembentukan sel ratu dan telur diletakkan ke dalam sel ratu.
Karyamekar, Pasirwangi

Poskod

Poskod yang digunakan di Karyamekar adalah 44161. Terdapat buah desa di dalam daerah kecamatan Pasirwangi.